tomron87/hebrew-wikipedia-sentences-corpus huggingface dataset:
ב-6 בינואר 2012 שוחרר מהמועדון לאחר שטען כי ברצונו לפרוש מכדורגל ולחזור למדגסקר.
ב-23 בינואר 2012, על-אף טענתו כי ברצונו לפרוש מכדורגל, הוצג אנדריאנאנטנאיינה כשחקנה החדש של צסק"א סופיה מליגת העל הבולגרית.
ב-19 באוגוסט ערך את הופעת הבכורה שלו במועדון, כששיחק 90 דקות בתיקו 1-1 נגד צ'רנומורץ בורגס במסגרת המחזור השני בליגה.
ב-15 בספטמבר הבקיע את שערי הבכורה שלו במועדון, צמד שערים בניצחון 1–3 על בוטב וראצה במסגרת המחזור החמישי בליגה.
הוא שיחק במועדון במשך עונה אחת, בה ערך 26 הופעות ליגה והבקיע שישה שערים.
צסק"א סופיה סיימה במקום השלישי בליגה.
לקראת עונת חתם בבוטב פלובדיב מליגת העל הבולגרית.
ב-21 ביולי 2013 ערך את הופעת הבכורה שלו במועדון, כששיחק 90 דקות בניצחון 1–2 על לבסקי סופיה במסגרת המחזור הראשון בליגה.
ב-28 ביולי כבש את שער הבכורה שלו במועדון, שער בדקה ה-50 בניצחון 1–7 על פירין גוצה דלצ'ב מסגרת המחזור השני בליגה.
ב-14 בספטמבר הוא הבקיע צמד שערים בניצחון 0–2 על לוקומוטיב פלובדיב בדרבי במסגרת המחזור השמיני בליגה.
בוטב פלובדיב סיימה את העונה במקום הרביעי, כשלזכותו 35 הופעות ליגה ועשרה שערים.
בחודש יולי 2014 הצטרף ללודוגורץ ראזגרד מליגת העל הבולגרית, כתוצאה מבעיות כלכליות בבוטב פלובדיב.
ב-16 ביולי ערך אנדריאנאנטנאיינה את הופעת הבכורה שלו במועדון, כשנכנס כמחליף בדקה ה-63 והבקיע שער בניצחון 0–4 על F91 דודלאנג' במסגרת מוקדמות ליגת האלופות לעונת 2014/2015. ב-19 ביולי ערך את הופעת הבכורה שלו בליגה, כשנכנס כמחליף בדקה ה-58 בהפסד 0–1 לחאסקובו במסגרת המחזור הראשון בליגה.
ב-23 באוגוסט הבקיע את שערי הבכורה שלו במועדון, צמד שערים בתיקו 2-2 נגד לוקומוטיב סופיה במסגרת המחזור השישי בליגה.
ב-16 בספטמבר ערך את הופעת הבכורה שלו בליגת האלופות, כששיחק 90 דקות בהפסד 1–2 לליברפול במסגרת המחזור הראשון בשלב הבתים.
בתום העונה זכתה לודוגורץ ראזגרד באליפות בולגריה, כשהוא עורך 22 הופעות ליגה ומבקיע שלושה שערים.
הוא הוסיף ארבע הופעות בליגת האלופות.
בעונת , שהסתיימה גם היא באליפות של לודוגורץ ראזגרד, ערך 21 הופעות ליגה, חמש בלבד מתוכן בהרכב הפותח.
אניס אלושי (באלבנית: Enis Alushi; נולד ב-22 בדצמבר 1985) הוא כדורגלן עבר קוסוברי-אלבני ששיחק בעמדת הקשר האחורי.
אלושי נולד במיטרוביציה שביוגוסלביה דאז (כיום בקוסובו) למשפחה מוסלמית ממוצא אלבני.
בגיל 8 משפחתו היגרה לגרמניה בגלל מלחמת קוסובו.
ככדורגלן, הוא גדל במחלקות הנוער של אוברהונדם, בורוסיה דורטמונד ושפורטפרוינדה זיגן עד שבגיל 18 הצטרף למחלקת הנוער של פ.צ.
בשנת הצטרף לקבוצת המילואים של המועדון.
ב-15 בדצמבר 2006 ערך את הופעת הבכורה שלו בקבוצה הראשונה במשחק הליגה נגד פ.צ.
בינואר חתם בוהן ויסבאדן בה שיחק עונה וחצי.
בקיץ חתם בפאדרבורן 07 בה שיחק ארבע עונות.
קייזרסלאוטרן, אך כבר בתחילת העונה קרע את הרצועה הצולבת וסיים את העונה כבר בחודש ספטמבר.
ביולי חתם בנירנברג ולאחר חצי עונה, בינואר הושאל למכבי חיפה.
בצעירותו, אלושי שיחק בנבחרות הצעירות של גרמניה, אך לא זכה ללבוש את מדי הנבחרת הבוגרת.
בשנת הצהיר בראיון כי הוא מעוניין לייצג את אלבניה בשל מוצאו הקוסובני-אלבני, אך הוא לא זומן לנבחרת.
ב-13 בינואר 2014 נבחרת קוסובו קיבלה אישור מפיפ"א לקיים משחקי ידידות נגד נבחרות החברות בה.
ב-5 במרץ 2014 אלושי ערך את הופעת הבכורה שלו בנבחרת קוסובו בתיקו 0-0 נגד , משחק הבכורה של הנבחרת.
בדצמבר 2013 התחתן עם שחקנית הכדורגל הגרמנייה-קוסובנית פטמירה אלושי.
אֶנִיף (מערבית: أنف "אנף" - אף או זרבובית של בעל חיים), נקרא גם ε בפגסוס, הוא הכוכב הבהיר ביותר בקבוצת הכוכבים פגסוס ומייצג את קצה אפו של פגסוס.
בעבר הוא היה הכוכב השני הכי בהיר בקבוצה אחרי δ בפגסוס, אך δ בפגסוס הועבר לקבוצת אנדרומדה (וקיבל את ציון באייר α באנדרומדה), כך שאניף הפך לבהיר ביותר בקבוצה.
זהו כוכב משתנה שבהירות נראיתו נעה סביב דרגה 2.39 והוא נמצא במרחק של כ-690 שנות אור ממערכת השמש.
אניף הוא על-ענק כתום מסוג ספקטרלי K2 Ib, מסתו מוערכת בקרוב ל-12 מסות שמש, רדיוסו קרוב לפי 200 מרדיוס השמש, טמפרטורת פניו היא כ-4,350 קלווין והוא מאיר בעוצמה גדולה פי 4,200 מעוצמת ההארה של השמש באור נראה ובערך פי 5,000 בתוספת הקרינה בתחום התת-אדום.
הסיבה לשינויים חדים אלה בבהירות אינם ידועים.
אניף נמצא בשלב התפתחות מתקדם מאוד, הוא כבר סיים להתיך מימן להליום בליבתו ועבר להתכה של הליום לפחמן ולחמצן.
מסתו נמצאת קרוב לגבול המפריד בין הפיכה לננס לבן ובין התפוצצות כסופרנובה, כך שעתידו אינו ידוע.
אניזוקוריה הוא מצב המאופיין על ידי שונות בגודל האישונים בין העיניים, ומופיע בכ-20% מהאוכלוסייה.
מצב זה עלול להופיע כשלעצמו או כסימפטום למחלה חמורה יותר.
אניזוקוריה הוא מצב שכיח באוכלוסייה, המוגדר על ידי הבדל של 0.4 מ"מ או יותר בין גודלי האישונים בעיניים.
אניזוקוריה פיזיולוגית: כ-20% מהאנשים הבריאים באוכלוסייה חווים הבדל בגודל האישונים בין העיניים.
במצב זה, ההבדל בגדלים יהיה בדרך כלל פחות ממילימטר.
אניזוקוריה מכנית: ישנם מצבים בהם טראומה קודמת, ניתוח עיניים או דלקת יכולים לגרום למצב זה לקרות.
שיתוק עיצבי: איסכמיה, מפרצת תוך-גולגולתית, מחלות כמו טרשת נפוצה, פגיעות ראש או גידולים במוח הם הגורמים הנפוצים ביותר של אניזוקוריה בקרב מבוגרים עקב פגיעה עיצבית.
גורמים תרופתיים: כמה דוגמאות של גורמים תרופתיים אשר עשויים להשפיע על האישונים כוללים פילוקרפין, קוקאין, אקסטזי.
מיגרנות מהוות גם הן סיבה להתפתחות אניזוקוריה.
הגורמים לאניזוקוריה נעים בין גורמים בלתי מזיקים לגורמים מסכני חיים.
מבחינה קלינית, חשוב מאוד לשים את האבחנה האם האניזוקוריה מגיבה יותר לאור מעומעם או אור חזק כדי לאבחן מיהו האישון הבעייתי: האישון הגדול או האישון הקטן.
אניזוקוריה אשר החמירה (א-סימטרייה גדולה יותר בין האישונים) בחושך מרמזת על כך שהאישון הקטן (שאמור להתרחב בתנאים חשוכים) הוא האישון החריג ומצביעה על תסמונת הורנר או אניזוקוריה מכנית.
אניזוקוריה חמורה יותר באור חזק מסמנת שהאישון הגדול יותר (אשר אמור להצר בתנאים מוארים) הוא האישון החריג.
אישון ע"ש מרקוס גאן (באנגלית ידוע גם בשם Relative Afferent Pupillary Defect, ובראשי תיבות: RAPD) אינו גורם לאניזוקוריה.
חלק מהגורמים לאניזוקוריה הם מסכני חיים וכוללים את תסמונת הורנר (אשר עשויה להתרחש בשל עורק התרדמה) וכן שיתוק עצבי בעין (בשל מפרצת במוח, או פגיעת ראש).
ישנם מצבים בהם הרופא הבודק לא משוכנע איזה מהאישונים הוא הבעייתי: המוגדל או המוקטן.
לפעמים מלווה לבעיה זו צניחה של העפעף.
במצב זה ניתן להניח כי האישון הבעייתי הוא זה הנמצא בצד בו העפעף צנח.
אניזוקוריה היא בדרך כלל ממצא המופיע כשלעצמו וללא סימפטומים נוספים (אניזוקוריה מכנית).
במקרים מסוימים נעזרים הרופאים בתמונה ישנה של מטופל כדי להשוות את המצב בעבר להיום כדי לקבוע האם מדובר באניזוקוריה או לא.
ישנם מצבים בהם מטופל מפתח אניזוקוריה חמורה ובאופן מיידי.
מקרים אלה עשויים להיות בשל מספר רב של נגעים במוח אשר גורמים לשיתוק בעצב המוביל לאישון.
מקרים אלו צריכים להילקח ביתר רצינות והם מחייבים טיפול מיידי.
אניזוקוריה המגיעה בנוכחות בלבול, ירידה במצב נפשי, כאב ראש חמור, או סימפטומים נוירולוגיים אחרים יכולים להתריע על בעיה נוירולוגית.
הסיבה לכך נובעת מהעובדה שדימום, גידול או עלייה פתאומית במסת הגולגולת ייגרמו לדחיסה של העצב המעצבב את האישון.
שיעורי התמותה והתחלואה הקשורים באינזוקוריה תלויים לחלוטין בפתופיזיולוגיה הספציפית.
ישנן מספר סיבות של אניזוקוריה שעלולות להיות מסכנות חיים, לדוגמה: תסמונת הורנר, הופעת אניזוקוריה אחרי ניתוח של הראש או שיתוק עצבי בשל מפרצת.
גורמים אחרים לאניזוקוריה הם שפירים לחלוטין, אם כי הערכה מוטעית עלולה להוביל לעלייה בתחלואה.
בקרב ילדים, אניזוקוריה יכולה להופיע כתסמונת הורנר.
תסמונת הורנר ניתנת לחלוקה מולדת (מלידה) וממקרים שנרכשו.
תסמונת זו יכולה להיווצר כתוצאה מטראומה בצוואר במהלך הלידה, וניתן לראות אותה יחד עם פציעת רגליים באותו צד (שיתוק בדרך כלל).
מקרים נרכשים יכולים להיות בשל טראומה בצוואר, או ניתוח צוואר.
אצל ילדים, תסמונת הורנר עלולה להיגרם על ידי נוירובלסטומה – גידול שמופיע אצל ילדים בדרך כלל מתחת לגיל שנתיים.
המילה אניזוקוריה מורכבת מ: קידומת, שורש וסיומת
קידומת: אניזו – מגיע מהשפה היוונית שמשמעותה "חוסר שוויון".
שורש: קור – גם כן מגיע מהשפה היוונית שמשמעותה "אישון".
סיומת: יה – מגיע מהשפה הלטינית שמשמעותה מחלה או מצב א-נורמלי.
אניסאקיס (Anisakis) הן סוג של תולעים מהמערכה של נמטודות טפיליות הנטפלים לדגים ויונקים ימיים.
לעיתים אנשים האוכלים דגים הנגועים בהן, מייצרים אימונוגלובולין E, דבר העשוי לגרום למחלת האניסאקיאזיס, שהיא תגובה אלרגית של הגוף שעלולה להביא להתקף אנפילקטי.
למיני האניסאקיס יש מחזור חיים מורכב אשר עובר דרך מספר מארחים במהלך חייהם.
הביצים בוקעות במי-ים, והזחלים נאכלים על ידי סרטנים, בדרך כלל מסדרת הקרילאים.
הסרטנים הנגועים בזחלים נאכלים לאחר מכן על ידי דגים או דיונונים, והזחלים חודרים לדופן הבטן ולתרדמה של ציסטה מיקרוביאלית (Microbial cyst), בדרך כלל בחלק החיצוני של איברי הקרביים, אך לעיתים בשריר או מתחת לעור.
מחזור החיים מושלם כאשר הדגים הנגועים נאכלים על ידי יונקים ימיים ובעלי חיים אחרים כגון: לווייתנים, כלבי ים, אריות ים, דולפינים, עופות ימיים וכרישים.
זחלי האניסאקיס גדלים במעיים של אותו בעל חיים, שם הם אוכלים, מזדווגים ומטילים את ביציהם לתוך מי הים שבצואת בעל החיים.
מאחר שמבחינה תפקודית המעיים של היונקים הימיים דומים למעיים של בני האדם, מינים של האניסאקיס מסוגלים להיכנס ולזהם גם את מעיהם של בני אדם האוכלים דגים לא מבושלים.
אניסאקיס מהווים סיכון לבריאות האדם על ידי יצירה של זיהום האניסאקיאזיס במעיים מאכילת דגים לא מבושלים, וכן באמצעות תגובות אלרגיות לכימיקלים שנותרו על ידי תולעים בבשר דגים.
אניסאקיאזיס היא זיהום טפילי שמתרחש במערכת העיכול ונגרם על ידי צריכה של מאכלי ים גולמיים או לא מעובדים המכילים זחלים של נמטודות האניסאקיס.
המקרה המתועד הראשון של הידבקות באניסאקיאזיס הוא בהולנד על ידי פאן טיל (Van Thiel), שתיאר את נוכחותה של נמטודה ימית בחולה הסובל מכאב בטן חריפה.
לעיתים קרובות מדווח על אניסאקיאזיס באזורים שבהם צורכים דגים לא מבושלים, מעובדים חלקית או מלוחים.
האזורים בעלי השכיחות הכי גבוהה של אניסאקיאזיס הם: סקנדינביה (מאכילת כבד בקלה), יפן (מאכילת סשימי), הולנד (מאכילת מטיאס), ספרד (מאכילת אנשובי) ולאורך החוף המערבי של דרום אמריקה (מאכילת סביצ'ה).
אניסאקיאזיס הוכרה לראשונה בשנות השישים.
במהלך שנות ה-70 דווח על כ-10 מקרים בשנה.
התדירות כנראה הרבה יותר גבוהה, בשל הכנת מנות דגים גולמיים ביתיים.
ביפן, יותר מ-1,000 מקרים מדווחים מדי שנה.
פיתוח כלי אבחון טובים יותר ומודעות רבה יותר הובילה לדיווח תכוף יותר של אניסאקיאזיס.
כמה שעות לאחר הבליעה, הזחל מנסה לעבור את דופני המעיים, אך מכיוון שהוא אינו יכול לחדור אותם, הוא נתקע בתוכם ומת.
נוכחותו של הזחל מעוררת תגובה חיסונית; תאי החיסון מקיפים את הזחלים, ויוצרים מבנה דמוי כדור שעלול לחסום את מערכת העיכול, דבר הגורם לכאבי בטן קשים, תת-תזונה והקאות.
אם הזחלים עוברים למעי הדק או למעי הגס, תגובה גראנולומטית חדה של דלקת ושט אאוזינופילית עשויה להתרחש כשבוע עד שבועיים לאחר ההדבקה, דבר הגורם לתסמינים המחקים את מחלת קרוהן.
אבחון יכול להיעשות על ידי בדיקה גסטרוסקופית, שבמהלכו ניתן לראות את הזחלים ולהוציאם, או על ידי בדיקה היסטופתולוגית של רקמות שהוסרו בביופסיה או במהלך הניתוח.
העלאת מודעות הצרכנים והיצרנים בנוגע לקיומן של תולעי האניסאקיס בדגים, היא אסטרטגיה קריטית ויעילה למניעת המחלה.
ניתן למנוע בקלות את הימצאותם של תולעי האניסאקיס על ידי בישול הדגים בטמפרטורות גבוהות מ-60° צלזיוס או הקפאה.
מנהל המזון והתרופות האמריקאי (FDA) ממליץ שכל הרכיכות והדגים המיועדים לצריכה בצורתם הגולמית יהיו קפואים ל-35°- צלזיוס או פחות למשך 15 שעות, או שיהיו קפואים באופן קבוע ל-20°- צלזיוס או פחות למשך שבעה ימים.
המלחה או השריה בתחמיץ לא בהכרח תהרוג את הזחלים, כפי שקרה באיטליה שבה שני שלישים מהמקרים יוחסו לאכילת דגי אנשובי שהושרו בחומץ או לימונים.
הסיכון להידבק באניסאקיאזיס גדול יותר באכילת דגים שניצודו בטבע מאשר דגים שגודלו בידי אדם.
מדינות רבות דורשות שכל סוגי הדגים בעלי הסיכון הפוטנציאלי שמיועדים לצריכה במצב גולמי יוקפאו כדי להרוג את הזחלים.
דרישה זו בהולנד ביטלה כמעט לחלוטין את מקרי ההידבקות באניסאקיאזיס במדינה.
גם כאשר הדגים מבושלים היטב, זחלי האניסאקיס מהווים סיכון בריאותי לבני האדם.
זחלי האניסאקיס משחררים מספר ביו-כימיקלים לתוך הרקמות הסובבות אותם כאשר הם חודרים לדגים.
בנוסף לכך, לעיתים קרובות הם יוצרים בטעות חור בתוך בשר הדג, דבר העלול לגרום לתופעות אלרגיות חריפות, כגון סרפדת ואנאפילקסיס, שעשויות להתרחש עם או בלי תסמינים במערכת העיכול.
תגובות אלרגיות כגון אסתמה ודלקת הלחמית, נצפו במהלך זיהום שהתרחש עקב צריכת דגים לא מבושלים.
רגישות יתר מתבטאת בעלייה מהירה ברמות של האימונוגלובולין E בימים הראשונים שלאחר צריכת הדגים נגועים.
עבור הזחלים, בני האדם הם המארח האחרון.
זחלים של אניסאקיס אינם יכולים לשרוד בבני אדם, ובסופו של דבר הם מתים.
במקרים מסוימים, הזיהום נפתר כבר על ידי טיפול בסימפטומים.
במקרים אחרים, עם זאת, הזיהום עלול להוביל לחסימה קטנה במעיים, אשר עשויה לדרוש ניתוח, אף על פי שטיפול עם אלבנדזול (תרופה לטיפול במספר טפילים) דווח כמוצלח.
עלולים להיות מקרים שיצריכו ניתוח.
סביב הימצאותן של תולעי האניסאקיס בדגים רבים כמו בקלה, הרינג, הליבוט, זהבנון, התעורר פולמוס הלכתי נרחב האם ישנו איסור הלכתי לאכול דגים אלו ללא פיקוח המוודא שלילת הופעתן של התולעים בקרבי הדגים, מחשש לאיסור אכילת שרצים.
יש המצדדים לאסור מחשש לאיסור זה, ויש המצדדים להתיר מסיבות שונות, בהן: קושי רב בזיהוי התולעת, הפוטר מחובת החיפוש אחריה במקרה של מיעוט המצוי והתפתחות התולעת בתוך קרבי הדג, דבר שעל פי ההלכה אינו יוצר איסור על התולעת.
אניפט היא רשת חנויות ישראלית של מזון וציוד לחיות המחמד שהוקמה בשנת 2008.
הרשת מונה, נכון לשנת 2020, 40 חנויות הממוקמות במרכזי קניות ברחבי הארץ, כמו כן ניתן לקנות מוצרים דרך אתר החברה.
כל סניפי הרשת נמצאים בבעלותה ולא פועלים תחת זכיינות.
ביום 1.12.2022 רכשה חברת ביופט מקבוצת מעברות את השליטה בחברת אניפט (55%) על פי שווי של 100 מילון ש"ח.
ביום 29.3.2023 התקבל אישור רשמי מהממונה על ההגבלים העסקיים על אישור המיזוג בין חברת אניפט וחברת ביופט.
אניקה ינקל (בשוודית: Annika Jankell; נולדה ב-28 בדצמבר 1961) היא עיתונאית ומנחת טלוויזיה שוודית.
ינקל נולדה בסטוקהולם ובנעוריה הייתה רקדנית בלט.
היא החלה את הקריירה הטלוויזיונית שלה כשהגישה בין 1987–1990 את תוכנית המוזיקה "Listan" ב-SVT.
ב-1990 עברה לעבוד ב-TV4, שם הגישה מספר תוכניות וביניהן "Direkt från Berns" לצד אנדרס לונדין.
בין 1996–1999 הגישה את התוכנית "TV4 Weekend" שם ראיינה אישים בולטים בתחום התרבות והבידור.
בין 2000–2001 הייתה העורכת האחראית של מגזין.
מ-2002 ועד 2009 הייתה כתבת ועורכת בעיתון "Kupé".
מ-2003 ועד 2007 הגישה את "Svensktoppen", תוכנית דירוג מצעד פזמונים של הרדיו של שוודיה (Sveriges Radio).
היא הגישה תקופה מסוימת את תוכנית הבוקר "Nyhetsmorgon".
היא הנחתה את שלב גלגל ההצלה של מלודיפסטיבלן 2005.
באירוויזיון 2005 הגישה הניקוד של שוודיה.
אניסודון (שם מדעי: Anisodon) הוא סוג נכחד של מפריט פרסה ממשפחת הכליקותריים, שחי בסוף המיוקן של אירופה שלפני 15 עד 11 מיליון שנה מזמננו.
בסוג זה נכלל מין יחיד - Anisodon grande, אשר במקור השתייך לסוג כליקותריום.
האניסודון היה מפריט פרסה דמוי-סוס גדול מאוד בגובה של 1.8 מטר ומשקל של מעל 600 קילוגרם.
הוא היה בעל זרועות רחבות כמו של גורילה או של עצלני קרקע ובקצוותיהם בלטו טפרים מעוקלים ארוכים ששימשו להורדת ענפים ועלים מהעצים.
הלסתות והשיניים שלו היו חלשות מכדי לאכול עשב והוא ניזון רק מעלים או מפירות.
גודלו וטפריו הגדולות הגנו עליו מטריפה בידי הטורפים המקומיים כמו כלבי דוב או שנחרבים.
עם זאת הם לא הגנו עליו מהתייבשות ושינויי אקלים גדולים שתרמו להכחדתו.
אניס מנסור היה סופר, עיתונאי ופילוסוף מצרי, שהתפרסם בזכות כתיבתו הפילוסופית בכל כתביו ובסגנון כתיבה מודרני.
מנסור נולד באל-מנסורה ב-18 באוגוסט 1924. הוא השלים תואר ראשון בפילוסופיה באוניברסיטת קהיר בשנת 1947 והחל את הקריירה העיתונאית שלו.
הוא הצטרף לצוות העיתון "אל-אסאס", ובהמשך הצטרף לעיתונים וכתבי-עת רבים אחרים כמו "רוז אל-יוסף" ו"אל-אהראם".
הוא שימש כעורך הראשי של השבועון "אח'ר סאעה" משנת 1970 עד 1976. הוא התמנה לעורך הראשי של השבועון "אוקטובר" בשנת 1976.
אניס כתב למעלה מ-170 ספרים בנושאים רבים.
חלקם תורגמו לצרפתית, להולנדית ולרוסית.
הוא תרגם כ-200 סיפורים קצרים ולמעלה מ-20 מחזות לערבית.
הוא אפשר לקוראי הספרות הערביים להכיר את אלברטו מורביה בהיותו הראשון שתרגם את יצירותיו לערבית.
ספרו המפורסם ביותר הוא "حول العالم في 200 يوم" ( "מסביב לעולם ב-200 ימים") אשר תיעד את מסעו האמיתי ברחבי העולם בראשית שנות השישים של המאה ה-20. הספר מפרט עובדות ומסורות רבות של הארצות בהן ביקר, כולל הודו, יפן וארצות הברית, וכן את פגישתו עם הדלאי לאמה.
בספרה 'גניוס יהיר ועושק' (מרכז שז"ר, 1988) סוקרת ד"ר רבקה ידלין מהאוניברסיטה העברית את כתיבתו האנטישמית, המשתלחת ומלאת השנאה ועיוותי מציאות ושקרים של אניס מנסור על ישראל, יהודים, ציונות וכן הלאה.
מנסור הפילוסוף הדגול היה בין השאר יועצו של סאדאת.
בין השאר כתב איש אשכולות מזהיר זה כי אילו היהודים היו נטמעים בין הנוצרים הם היו מונעים מהיטלר להרוג כמה מיליונים מביניהם.
זהו רק חידוד אחד פרי עטו של מודרניסט מצרי בן ימינו, ודברים אלו, המופיעים בספרה של ידלין בעמ' 122, נכתבו על ידי הסופר הפורה הזה ב-1979, כלומר עוד כשסאדאת היה בחיים והדיו על הסכם ה"שלום" עדיין היה בוהק וטרי.
אֵנינֶה מארי מֵגְדָלֶנֶה פְרֱלִיך (בדנית: Anine Marie Magdalene Frølich 13 במרץ 1762 - 6 בנובמבר 1784) הייתה בלרינה דנית, אחת מרקדניות הבלט המקצועיות הראשונות שהיו ילידות דנמרק והכוכבת המקומית הראשונה בבלט המלכותי הדני.
אנינה פרליך הייתה הדמות העיקרית בהופעת הבלט הקלאסי כצורת אמנות ייחודית בדנמרק.
פרליך נולדה בקופנהגן, והתקבלה כתלמידה לבית הספר לבלט של תיאטרון החצר, "הופתיאטר", ב-1771. תיאטרון החצר נוסד בשנת 1767 בארמון כריסטיאנסבורג בידי פייר לורן מלהקת התיאטרון הצרפתית שפעלה שם: הוא התמזג עם התיאטרון המלכותי הדני לאחר פיטורי הלהקה הצרפתית בעונת 1772–1773.
בתקופה זו, ביצוע של בלט על ידי רקדנים מקומיים בדנמרק היה בגדר חידוש.
בתיאטרון המלכותי הדני הופיעו רקדנים מקומיים רק מעונת 1758–1759, שהייתה לעונת הבכורה של מארי בארך וקרל וילהלם בארך
פרליך הופיעה לראשונה ב-1773 ונחלה הצלחה מיידית הודות ליופייה יוצא הדופן, כישוריה הטכניים והטכניקה הדרמטית שלה, שייחדה אותה בהשוואה לגינונים הפורמליים והצפידים יותר, שהיו מקובלים על רוב הרקדניות בנות זמנה.
משנת 1775, פעלה פרליך בהשראתו של הרקדן האיטלקי וינצ'נצו גליאוטי.
לאחר שהתמנה למנהל הבלט של תיאטרון החצר, הכניס גליאוטי שינויים מפליגים בבלט הדני וחולל התלהבות חדשה לאמנות בקרב הקהל.
עד אז, היה הבלט הדני מופשט ומשולל דרמה, פורמלי ומאולץ.
גליאוטי הביא את רעיון הבלט כאמנות דרמטית לדנמרק, והוא שעיצב את פרליך ככוכבת, להציג באמצעותה את הכוריאוגרפיה החדשנית שלו.
ריקודה העשיר בהבעה הלם להפליא את סגנון הבלט החדש בהדרכתו.
בהנהגתו הייתה לבלרינה הראשונה במעלה של הבלט הדני.
אחד מתפקידיה המפורסמים ביותר היה בבלט Den forlodte Dido בשנת 1777.
פרליך וגליאוטי גם היו לנאהבים, אבל הקשר כשל.
מותשת מדרישותיה הפיזיות של אמנותה, לקתה פרליך בבריאותה, שהידרדרה במהירות.
ב-1784 התמוטטה בשעת הופעה ונלקחה הביתה.
היא מתה זמן קצר לאחר מכן בקופנהגן.
אניס בן סלימאן הוא כדורגלן דני-תוניסאי המשחק בעמדת הקשר בקבוצת נוריץ' סיטי ובנבחרת תוניסיה.
בן סלימאן גדל במחלקות הנוער של מספר מועדונים בדנמרק.
בין השנים 2018–2019 שיחק בקבוצה הבוגרת של אקדמיסק בולדקלוב מהליגה הדנית השלישית, במדיה ערך 18 הופעות ליגה והבקיע שני שערים.
ב-1 ביולי 2019 חתם בן סלימאן בברונדבי מליגת העל הדנית.
בעונת זכה עם המועדון באליפות דנמרק.
ב-9 באוקטובר 2020 ערך בן סלימאן את הופעת הבכורה שלו בנבחרת תוניסיה, בניצחון 3-0 על נבחרת סודאן במשחק ידידות.
אניק ז'ירארדן היא פוליטיקאית צרפתייה מהמפלגה הרדיקלית של השמאל אשר שימשה כשרת השירות הציבורי בין השנים 2016–2017, כשרת הטריטוריות שמעבר לים בין 2017–2020, וכשרת הימייה בין 2020–2022.
ז'ירארדן נולדה בסן-מלו ב-3 באוגוסט 1964. ילדותה עברה עליה בסן-פייר.
היא הצטרפה למפלגה הרדיקלית, ובמרץ 2000 נבחרה כחברה במועצה הטריטוריאלית של סן-פייר ומיקלון.
היא כיהנה בתפקיד ברציפות עד אפריל 2016. במקביל, היא שימשה לתקופה קצרה בין מרץ 2001 לפברואר 2002 כחברה במועצה העירונית של סן-פייר.
ב-9 ביוני של אותה שנה היא ניסתה להיבחר לאספה הלאומית מטעם מחוז הבחירה הראשון של סן-פייר ומיקלון.
היא העפילה לסיבוב השני ב-16 ביוני אולם לא נבחרה.
ב-20 ביוני 2007 היא נבחרה לראשונה לאספה הלאומית.
ב-9 באפריל 2014 היא מונתה למזכירת הארגון הבין-לאומי לפרנקופוניה.
לצורך כך, ב-9 במאי היא התפטרה מחברותה באספה הלאומית.
קתרין פן מונתה למחליפתה כנציגת מחוז הבחירה הראשון של סן-פייר ומיקלון, אולם עוד באותו היום הודיעה פן על התפטרותה בשל בעיות בריאותיות.
במחוז אורגנו בחירות בזק, וז'ירארדן הגישה שוב את מועמדותה מטעם המפלגה הרדיקלית של השמאל.
היא ניצחה בבחירות, וב-30 ביוני נכנסה שוב לאספה הלאומית.
היא החזיקה בתפקיד חודש אחד בלבד לפני שהתפטרה בשנית ופינתה את מקומה לסטפן קלרו.
ב-11 בפברואר 2016 היא מונתה לשרת השירות הציבורי בממשלתו של מנואל ואלס.
ב-17 במאי 2017 היא מונתה לשרת הטריטוריות שמעבר לים בממשלתו של אדואר פיליפ.
ב-6 ביולי 2020 היא עברה לכהן כשרת הימייה בממשלתו של ז'אן קסטקס.
אניס בארדי (במקדונית: Eнис Барди; נולד ב-2 ביולי 1995) הוא כדורגלן מקדוני שמשחק בעמדת הקשר ההתקפי במועדון הטורקי קוניאספור ובנבחרת צפון מקדוניה.
נולד בסקופיה להורים אלבנים, התחיל את הקריירה שלו בשקופי המקדונית.
בשנת 2013 הוא הצטרף למערכת הנוער של ברונדבי.
בנובמבר של אותה שנה, הוא הסכים לחוזה לשנה אחת עם המועדון השוודי פרספה בירליק, מהליגה השנייה בשוודיה.
הוא השתתף בעשרה משחקים וכבש חמישה שערים עבור המועדון במהלך תקופתו שם, ועזר להם לברוח מירידה לליגה השלישית.
באוגוסט 2014 עבר בארדי למועדון ההונגרי אויפשט, וחתם על חוזה לשלוש שנים.
ב-17 ביולי 2017, חתם בארדי על חוזה לשלוש שנים עם לבאנטה מהלה ליגה תמורת סכום מוערך של 1.5 מיליון אירו.
הוא ערך את הופעת הבכורה שלו בלה ליגה ב-21 באוגוסט, בניצחון ביתי 0–1 מול ויאריאל.
ב-26 באוגוסט, הוא כבש את שער הבכורה שלו בליגה הראשונה, בעיטה חופשית ישירה בתיקו 2-2 ביתי מול דפורטיבו לה קורוניה.
ב-12 באוגוסט 2022, עבר בארדי לטרבזונספור, אלופת טורקיה.
בארדי נולד במקדוניה למשפחה אלבנית קוסוברית ולכן היה זכאי לייצג את מקדוניה, אלבניה או קוסובו.
בארדי רצה לייצג את אלבניה, והצהיר "אני לא מאמין שיש אלבני שנולד בסקופיה, למשפחה אלבנית, שלא ירצה לשחק עבור אלבניה".
רדי ג'ופי, שמונה למנהל של התאחדות הכדורגל האלבנית, מעולם לא פנה לבארדי ולא הגיב לסוכניו של בארדי, כשכל זה קורה כאשר התאחדות הכדורגל של מקדוניה מגלה עניין אמיתי בבארדי, והוא ראה בטיפול בנושא של התאחדות הכדורגל האלבנית תגובה לא מקצועית, וקיבל את הזימון לנבחרת המקדונית.
בארדי תבע את ההתאחדות כתגובה על ההתנהלות הלא מקצועית שלה.
עם זאת, ג'טמיר סאליהו, נציג התאחדות הכדורגל האלבנית, דחה את תביעתו של בארדי, וחשף את כל הודעות הטקסט בינו לבין השחקן, מה שהראה שבארדי מעולם לא היה מעוניין לשחק עבור אלבניה מלכתחילה.
הוא גם האשים את השחקן בניסיון לפגוע בתדמית ההתאחדות במטרה להיראות כגיבור לעם האלבני, וקבע: "מאז 2010 היו לי מאות מקרים כאלה, כדורגלנים שסירבו לנבחרת ובסוף הם יצאו בהצהרות כאלה כי הם רוצים להפוך את ההתאחדות לאשמה כדי שיוכלו לזכות באהדת האלבנים".
בארדי ייצג את צפון מקדוניה עד גיל 17, עד גיל 19 ועד גיל 21 לפני שערך את הופעת הבכורה הבינלאומית שלו בבוגרים ב-27 במרץ 2015, כשנכנס כמחליף במחצית הראשונה של ארטים פולוז'אני בהפסד ביתי 1–2 אופ"א יורו 2016. נגד בלארוס.
בארדי היה חלק מסגל מקדוניה ליורו 2020, ופתח בכל שלושת משחקיה בשלב הבתים.
מרי אניסה ג'ונס הייתה שחקנית-ילדה אמריקאית הידועה בתפקידה כבאפי דייוויס בקומדיית המצבים משפחה שכזאת של CBS, ששודרה מ-1966 ועד 1971. היא נפטרה בגיל 18 ממנת יתר של סמים ותרופות.
ג'ונס נולדה בשנת 1958 בווסט לאפייט שבאינדיאנה, ועד גיל 5 גדלה בצ'ארלסטון, עיר הבירה של וירג'יניה המערבית.
סבה וסבתה מצד אמה היו לבנונים ושמה האמצעי של ג'ונס, "אניסה", לקוח מהשפה הערבית.
הוריה התגרשו בשנת 1965, לפני תחילת קריירת המשחק שלה.
כשנולדה, אביה של אניסה, ג'ון פול ג'ונס, היה מהנדס וחבר הדירקטוריון באוניברסיטת פרדו, בה אמה, מרי פאולה ג'ונס (לבית טוויל), הייתה סטודנטית לזואולוגיה.
זמן קצר לאחר לידתו של אחיה של אניסה, ג'ון פול ג'ונס הבן (שמכונה "פול" בפי המשפחה), עברה המשפחה לפלאיה דל ריי, קליפורניה, שם ג'ון פול האב החל לעבוד כמהנדס אווירונאוטיקה ואניסה למדה בבית הספר היסודי פסאו דל ריי, ולאחר מכן בחטיבת הביניים על שם אורוויל רייט.
לאחר הגירושין הקשים של הוריה, אביה קיבל את המשמורת עליה, אך עם מותו ב-1974 עברה ג'ונס לגור עם חברה.
הגירושין ומותו של אביה השפיעו על ג'ונס, שהחלה לישון ולאכול בצורה לא מסודרת, ומצבי הרוח שלה הפכו לקיצוניים.
היא החלה לגנוב מחנויות והחליפה עבודות לעיתים תכופות.
בתקופה הזו התחברה עם אנשים חדשים, שרבים מהם היו מכורים לסמים.
בשנת 1964, בגיל 6, הופיעה ג'ונס בפרסומת בטלוויזיה.
שנתיים לאחר מכן, בשנת 1966, לוהקה ג'ונס בת ה-8, שנראתה קטנה לגילה, לתפקיד אווה אליזבת "באפי" פטרסון-דייוויס בת ה-6, בקומדיית המצבים משפחה שכזאת של CBS.
בסדרה נשלחים באפי, אחיה התאום ג'ודי (ג'וני וויטאקר) ואחותם הגדולה סיסי (קאתי גארבר), לגור עם הדוד שלהם ביל (בריאן קית') ומשרתו מר פרנץ' (סבסטיאן קבוט), שנה לאחר שהורי הילדים נהרגים בתאונת דרכים.
בשנת 1969, בשיא ההצלחה של משפחה שכזאת בטלוויזיה, הופיעה ג'ונס בתפקיד קטן בסרט "הצרות עם הבנות" , שבו כיכב אלביס פרסלי.
ג'ונס הייתה בת 12 כשהסתיימו צילומי הסדרה ב-1971. לאחר צילומי הסדרה, הקריירה של ג'ונס הייתה בנסיגה.
היא רצתה לשחק בתפקידים של מבוגרים, והתייחסה לתפקיד שלה כ"תינוקי", אך לא הצליחה לקבל תפקידים רציניים.
ב-1974 ג'ונס הגיעה לישראל למספר הופעות, בתקופה בה הייתה ידועה בישראל עקב שידור הסדרה "משפחה שכזאת" באותו זמן.
בליל 27 באוגוסט חגגה ג'ונס בעיירת החוף אושנסייד עם בן הזוג החדש שלה, אלן "באץ'" קובן, ועם חברים נוספים.
למחרת, בצהרי 28 באוגוסט 1976, נמצאה ג'ונס בת ה-18 ללא רוח חיים בקומה העליונה של בית השייך לאביה של חברתה בת ה-14, הלן הנסי.
מאוחר יותר קבעה המשטרה שגילי הנוכחים במסיבה נעו בין 12 ל-22. בדו"ח של חוקר מקרי המוות נקבע שהמוות אירע כתוצאה ממנת יתר של סמים, ולאחר בדיקה נוספת נקבע שהמוות היה בשוגג ונשללה התאבדות.
בבדיקת רעלנים בנתיחה שלאחר המוות, נמצאו בגופה קוקאין, פנציקלידין, Quaalude וסקונל.
הדו"ח המשטרתי כלל התייחסות גם לבקבוקון קטן של נוזל כחול שנמצא ליד ג'ונס בזירה, שמעולם לא זוהה.
חוקר מקרי המוות שבדק את ג'ונס דיווח שהיא מתה מאחת ממנות היתר הקשות ביותר של סמים שראה אי פעם.
גופתה של ג'ונס נשרפה והאפר שלה פוזר מעל האוקיינוס השקט.
שישה ימים לאחר מותה של ג'ונס, נעצר ד"ר דון קרלוס מושוס, הרופא של ג'ונס, במשרדו בטורנס, והואשם ברישום בלתי חוקי של סקונל לג'ונס.
מעטפה עם כתובת משרדו של מושוס נמצאה בזירת המוות של ג'ונס, ובה הוזכר הסם שנמצא בבדיקת הרעלנים של אניסה (סקונל), המינון (1.5 גרם), הכמות (50), ושם משפחתה של הנמענת (ג'ונס).
מושוס הואשם ב-11 עבירות, אך נפטר בעודו ממתין למשפט, ב-27 בדצמבר 1976, ארבעה חודשים לאחר מותה של ג'ונס.
על אף שהאישומים ברצח בוטלו לפני מותו של מושוס, נתבעו 400,000 דולר מעזבונו של מושוס על ידי משפחתה של ג'ונס.
ביולי 1979 נקבע בפסק הדין כי מושוס אחראי ב-30% למותה של ג'ונס, וג'ונס אחראית ב-70% למותה, וכתוצאה מכך הסכום שהתקבל הצטמצם ל-79,500 דולר (408,800 דולר כיום).
אביה של אניסה, ג'ון פול ג'ונס, מת ב-7 במרץ 1974, בגיל 44. ב-15 במרץ 1984, אחיה פול מת ממנת יתר של סמים בגיל 24. אמה של אניסה, מרי פולה ג'ונס, מתה בדטרויט מסיבות טבעיות ב-14 בינואר 2012.
אניקה נוני רוז היא שחקנית וזמרת אמריקאית.
היא ידועה בעיקר בזכות דיבוב דמותה של טיאנה, נסיכת דיסני האפרו-אמריקאית הראשונה, בסרט "הנסיכה והצפרדע" משנת 2009. על תפקיד זה קיבלה את תואר אגדת דיסני בשנת 2011.
רוז גילמה את לורל רובינסון בסרט "נערות החלומות" משנת 2006, שהפסקול שלו היה מועמד לפרס גראמי.
היא ידועה גם בזכות עבודתה בתיאטרון – גילמה את דמותה של אמי תיבודו במחזמר "קרוליין, או שינוי", על תפקיד זה זכתה בפרס טוני לביצוע הטוב ביותר על ידי שחקנית משנה במחזמר.
בנוסף, גילמה את בניתה יאנגר בהפקה המחודשת של המחזה "צימוק בשמש", עליו הייתה מועמדת לפרס טוני לביצוע הטוב ביותר על ידי שחקנית משנה במחזה.
אניקה נוני רוז נולדה בבלומפילד, קונטיקט לג'ון רוז ג'וניור, יועץ תאגידי, ולקלאודיה רוז.
היא למדה באוניברסיטת פלורידה A&M וקיבלה תואר בתיאטרון בשנת 1994. כמו כן, היא למדה בתיאטרון הקונסבטוריון האמריקאי בסן פרנסיסקו.
ב-22 באוקטובר 1998, רוז ביצעה את הופעת הבכורה שלה בברודוויי בתפקיד ראסטי במחזמר "פוטלוס", כשהחליפה את סטייסי פרנסיס.
ההפקה נסגרה ב-2 ביולי 2000, לאחר 18 הצגות מקדימות ו-709 הופעות רגילות.
לאחר מכן גילמה את האישה בהפקת המחזמר "הגעתה של אלי" באוף-ברודוויי.
בשנת 1999, רוז השתתפה בסרט הקצר "מלך משחק הבינגו".
בשנת 2003 גילמה את קאיה בסרט "מג'סטין לקלי", ובשנת 2004 הופיעה בסרטים "פיתוי" ו-"Surviving Christmas".
באותה שנה, רוז גילמה את אמי תיבודו במחזמר "קרוליין, או שינוי".
על תפקיד זה הייתה מועמדת לפרס דרמה דסק, וזכתה בפרס עולם התיאטרון, פרס לוסיל לורטל ובפרס טוני.
היא הופיעה עם ההפקה עד לסגירתה ב-29 באוגוסט 2004.
בשנת 2006, רוז הופיעה בסרט "נערות החלומות" בתפקיד לורל רובינסון לצד ביונסה, ג'ניפר הדסון, ג'יימי פוקס ואדי מרפי.
בשנת 2008 הופיעה בסרט "Just Add Water".
באותה שנה כיכבה בסדרה "סוכנות הבלשיות מספר 1", שבין במאיה היה אנתוני מינגלה.
בשנת 2009, רוז דיבבה את טיאנה, נסיכת דיסני האפרו-אמריקאית הראשונה, בסרט ההנפשה "הנסיכה והצפרדע" בהפקת אולפני ההנפשה של וולט דיסני.
על הופעה זו בסרט, היא הייתה מועמדת לפרס NAACP Image ולשלושה פרסי Black Reel.
ב-19 באוגוסט 2011, הוענק לרוז התואר אגדת דיסני על דיבובה בסרט.
רוז אמרה: "תמיד חלמתי להיות קול בסרט דיסני, אבל אפילו בחלומות האלה, אף פעם לא חלמתי להיות נסיכה...
אני מרגישה איזה כבוד זה ואיך החלום מתגשם, בצורה גדולה יותר וחזקה יותר ממה שאפילו דמיינתי".
לאחר יציאתו של הסרט, רוז המשיכה לדבב את דמותה של טיאנה בהפקות נוספות, ביניהן סדרת הטלוויזיה "הנסיכה סופיה הראשונה" והסרטים "ראלף שובר את האינטרנט", "לגו נסיכות דיסני: טירת ההרפתקאות" ו"היו היה סטודיו".
היא גם דיבבה את הדמות במספר משחקי וידאו, ביניהם "Disney Dreamlight Valley", ואף באטרקציה שמוקדשת לסרט בשם "Tiana's Bayou Adventure" שנמצאת בפארקים של חברת וולט דיסני.
בשנת 2024 היא צפויה לדבב את טיאנה בסדרת טלוויזיה בעלת אותו שם שממשיכה את מאורעות הסרט.
בשנת 2010, רוז גילמה את יסמין בסרט "For Colored Girls" לצד פלישיה רשאד וג'נט ג'קסון.בין השנים 2010–2013, הופיעה בתפקיד אורח בסדרה "האישה הטובה".
בשנת 2011 היא גילמה את שרה טידוול במיני-סדרה "שק של עצמות", המבוססת על רומן בעל אותו שם מאת סטיבן קינג.
בשנת 2012, רוז הופיעה בתפקיד אורח בפרק "Gone Abie Gone" בעונה ה-24 של "משפחת סימפסון", כשהיא מדבבת את ריטה לפלר.
בשנת 2014, רוז השתתפה בהפקה המחודשת בברודוויי של המחזה "צימוק בשמש" בתפקיד בניתה יאנגר.
על תפקיד זה הייתה מועמדת לפרס טוני.
בשנת 2016, רוז גילמה את קיזי בבגרותה בשני פרקים של סדרת הטלוויזיה "שורשים" – עיבוד של הרומן מאת אלכס היילי ועיבוד מחודש למיני-סדרה משנת 1977. בין השנים 2016-2017 שיחקה בסדרה "כוח" של רשת Starz.
בין השנים 2017–2018 גילמה את הדמות הראשית בסדרה "The Quad".
בשנת 2019 נקרא כוכב על שם רוז דרך משרד רישום הכוכבים הבינלאומי בקבוצת הכוכבים בתולה.
בשנת 2020, במהלך הסגר בעקבות מגפת הקורונה, רוז יצרה את "סיפורים לפני השינה לקטנים" - סדרה שבועית בה היא מקריאה סיפורים לפני השינה לילדים קטנים כדי להקל על הפחד שלהם במהלך הסגר.
רוז אמרה: "אני אוהבת להקריא לילדים, ורציתי לתת לאנשים הקטנים שלנו משהו רך ומרגיע ברגע הצורם הזה בזמן.
חשבתי שסיפור לפני השינה יהיה הדרך המושלמת.
אני יכולה להעניק את הקול שלי למי שמכיר אותו היטב, בלי שאף אחד יעזוב את הבית".
היא גם אמרה שהיא רוצה לעזור לילדים להתנהג בטיפשות, להשתמש בדמיון שלהם ולאהוב ספרים.
באותה שנה, רוז כיכבה בסרט המוזיקלי "ההמצאה הקסומה של ג'רוניקוס ג'אנגל" מבית נטפליקס, בו גילמה את ג'סיקה ג'אנגל.
בשנת 2021 גילמה את רג'ינה במיני-סדרה "עוזרת בית" מבית נטפליקס.
החל משנת 2024, רוז מגלמת את ילנה בהפקה המחודשת של המחזה "הדוד וניה" מאת אנטון צ'כוב בתיאטרון ויויאן באומונט לצדם של סטיב קארל ואלפרד מולינה.
באוקטובר 2022, רוז התחתנה עם השחקן ג'ייסון דירדן.
החתונה, אותה ניהל קולמן דומינגו, התקיימה באחוזת פאראמור בלוס אנג'לס.
בני הזוג שמרו על נישואיהם בסוד וב-16 בינואר 2023 הודיעו על כך במגזין Brides.
אניס אליאס פְרֵיחָה היה חוקר ההיסטוריה של לבנון, חוקר שפות ופולקלור לבנוני.
בעל תוארי דוקטור במדע המדינה ובשפות שמיות ומרצה באוניברסיטה.
הוא שלט במספר שפות שמיות, כמו: סורית, ארמית, עברית עתיקה, כנענית ואוגריתית.
נושאי המחקר שלו התמקדו בכמה היבטים של ההיסטוריה של לבנון, במורשת העממית, בדיאלקטים, פתגמים, אפוסים ומיתוסים עתיקים באזורים השונים בלבנון.
בנוסף, פריחה היה סופר ועיתונאי.
הוא נולד ב-21 בספטמבר 1903 ב בהר הלבנון, למשפחה נוצרית אורתודוקסית שהפכה לפרוטסטנטית.
פריחה למד במספר בתי ספר נוצרים זרים בלבנון ולאחר מכן למד באוניברסיטה האמריקאית בביירות ולאחר שסיים תואר ראשון ב-1927, הוא עבר ללמוד באוניברסיטת שיקגו, שם קיבל תואר דוקטור במדעי המדינה.
למד באוניברסיטת טיבינגן, גרמניה אצל המזרחן : שפה ארמית, שפה עברית, ארכאולוגיה ותולדות האמנות.
בהמשך, הוא חזר ללמוד באוניברסיטת שיקגו וקיבל דוקטורט נוסף בשפות שמיות.
פריחה הרצה באוניברסיטה האמריקאית של ביירות, אוניברסיטת פרנקפורט ובאוניברסיטת קליפורניה וכן היה פרופסור אורח במכון ללימודי המזרח ואפריקה באוניברסיטת לונדון.
הוא כתב וחיבר מאמרים ומחקרים רבים בעיתונות ובכתבי עת מקצועיים וחיבר כ-30 ספרים על היבטים שונים בתרבות הלבנונית.
הוא התמקד בנושאי שפה וספרות, ובמיוחד בשפה המדוברת.
אניס פריחה כתב ופרסם 30 ספרים וביניהם:
"הרצאות על ניבים, סגנונות ולימודם" (محاضرات في اللهجات والأساليب ودراستها), הוצאת א-רסאלה, 1955.
"הכפר הלבנוני: ציוויליזציה על סף היעלמות" (القرية اللبنانية: حضارة في طريق الزوال), 1957.
"הומור אצל הערבים" (الفكاهة عند العرب), אוניברסיטת מישיגן, 1962.
"האפוסים של אוגרית" (ملاحم أوغاريت), 1980. תרגומים מהשפה האוגריתית.
אניס פריחה סבר שזה ספרו החשוב ביותר והצטער על כך שרק מעטים התעניינו בו.
"מילון מילים בשפה המדוברת" (معجم الألفاظ العامية), ספריית לבנון, 1973.
"מילון פתגמים לבנוניים מודרניים" (معجم الامثال اللبنانية الحديثة).
"הבדיחה הלבנונית היא המשך של ציוויליזציה מתוקה" (النكتة اللبنانية تتمة لحضارة حلوة).
"לפני שאשכח" (قبل أن أنسى), 1983. המשך הספר "שמע יא ראדא".
סיפורה של משפחה לבנונית ענייה שמתמודדת עם אסונות וייסורים ומבקשת להתפרנס בגאווה, בסבלנות ובהכרת תודה.
אניס חאג' מוסא הוא כדורגלן אלג'יראי-צרפתי המשחק בעמדת קשר הכנף בקבוצת פיינורד מליגת העל ההולנדית ובנבחרת אלג'יריה.
חאג' מוסא נולד בפריז שבצרפת.
הוא שיחק במחלקות הנוער של US טורסי, FC מונפרמיי ולאנס.
בשנת 2021 החל לשחק בקבוצת המילואים של לאנס, ובקיץ 2022 חתם באולימפיק שרלרואה מהליגה הבלגית השלישית.
ב-9 ביוני 2023 חתם חאג' מוסא בפטרו אייסדן, העולה החדשה לליגת המשנה הבלגית.
הוא ערך 16 הופעות ליגה במדי המועדון, בהן הבקיע שער אחד.
ב-6 בפברואר 2024 הושאל חאג' מוסא עד לתום עונת 2023/2024 לוויטסה ארנהם מליגת העל ההולנדית.
הוא ערך 14 הופעות ליגה במדי המועדון, בהן הבקיע שער אחד.
ב-3 באפריל 2024 חתם על חוזה לחמש שנים בפיינורד מליגת העל ההולנדית.
חאג' מוסא שיחק בנבחרות הצעירות של אלג'יריה.
ב-22 במרץ 2024 ערך את הופעת הבכורה שלו בנבחרת אלג'יריה, בניצחון 3-2 על נבחרת בוליביה במשחק ידידות.
אניקה ויקטוריה ויקיהאלדר פטרסון (בשוודית: Annika Viktoria Wickihalder Pettersson; נולדה ב-25 בינואר 2001) היא זמרת שוודית, שנולדה בשווייץ.
ויקיהאלדר נולדה בציריך שבשווייץ, ומאוחר יותר עברה לספרד.
בגיל 5 עברה עם משפחתה לסדרהמן שבשוודיה.
היא למדה מוזיקת גוספל בתיכון העממי מלאנסל.
בשנת 2021 השתתפה בעונה ה-17 של Idol.
היא העפילה לשלב הגמר, בו דורגה במקום השלישי.
במאי 2023 פרסמה את המיני-אלבום הראשון שלה, Hollow.
ב-1 בדצמבר אישר תאגיד השידור השוודי כי ויקיהאלדר עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Light".
היא התחרתה במקצה החמישי, שנערך ב-2 במרץ 2024 בקרלסטד.
בסיום סבב ההצבעה השני דורגה במקום השני, והעפילה לשלב גלגל ההצלה, שנערך מאוחר יותר באותו הערב.
בהתאם להצבעת הקהל דורגה במקום הראשון, והעפילה לשלב הגמר, שהתקיים ב-9 במרץ בו הגיעה למקום השמיני עם 63 נקודות.
ב-26 בנובמבר 2024 נודע כי ויקיהאלדר תתחרה גם במלודיפטיבלן 2025 עם השיר "Life Again".
הוא שובץ למקצה השלישי, והעפיל לגמר מהמקום הראשון.
אניק קאלין היא אתלטית שווייצרית, סגנית אלופת עולם באולם (נאנג'ינג 2025), זוכת מדליית ארד באליפות אירופה (מינכן 2022) בקרב שבע, וסגנית אלופת אירופה באולם (אפלדורן 2025) בקפיצה לרוחק.
באליפות אירופה שנערכה בברלין שבגרמניה באוגוסט סיימה במקום 21 בקרב שבע בתוצאה של 5,572 נקודות.
מדליית ארד באליפות אירופה עד גיל 20 בקרב שבע
באליפות אירופה עד גיל 20 שנערכה בבורוס שבשוודיה ביולי זכתה במדליית ארד בקרב שבע בשיא אישי חדש של 6,069 נקודות.
באליפות אירופה באולם שנערכה בטורון שבפולין במרץ פרשה מקרב חמש לאחר מקצוע אחד.
באליפות העולם שנערכה ביוג'ין שבאורגון, ארצות הברית, ביולי, סיימה במקום שישי בקרב שבע בשיא שווייץ חדש של 6,464 נקודות.
מדליית ארד באליפות אירופה בקרב שבע
באליפות אירופה שנערכה במינכן שבגרמניה באוגוסט זכתה במדליית ארד בקרב שבע בשיא שווייץ חדש של 6,515 נקודות, אחרי נפיסטו ת'יאם מבלגיה (6,628 נקודות) ואדריאנה סווק מפולין (6,532 נקודות).
באליפות אירופה באולם שנערכה באיסטנבול שבטורקיה במרץ סיימה במקום שישי בקפיצה לרוחק בתוצאה של 6.61 מטר.
באליפות העולם שנערכה בבודפשט שבהונגריה באוגוסט פרשה מקרב שבע לאחר שני מקצועות.
באליפות העולם באולם שנערכה בגלאזגו שבממלכה המאוחדת במרץ סיימה במקום חמישי בקפיצה לרוחק בתוצאה של 6.75 מטר.
באליפות אירופה שנערכה ברומא שבאיטליה ביוני סיימה במקום רביעי בקרב שבע בתוצאה של 6,490 נקודות, ובמקום שישי בקפיצה לרוחק בתוצאה של 6.82 מטר.
מקום רביעי במשחקים האולימפיים בקרב שבע
באולימפיאדת פריז שנערכה באוגוסט סיימה במקום רביעי בקרב שבע בשיא שווייץ חדש של 6,639 נקודות.
סגנית אלופת אירופה באולם בקפיצה לרוחק
באליפות אירופה באולם שנערכה באפלדורן שבהולנד במרץ זכתה במדליית כסף בקפיצה לרוחק בשיא שווייץ חדש של 6.90 מטר, אחרי לאריסה יאפיקינו מאיטליה (6.94 מטר) ולפני מלאיקה מיהמבו מגרמניה (6.88 מטר).
סגנית אלופת עולם באולם בקפיצה לרוחק
באליפות העולם באולם שנערכה בנאנג'ינג שברפובליקה העממית של סין בהמשך החודש זכתה במדליית כסף בקפיצה לרוחק בתוצאה של 9.83 מטר, אחרי קלייר בראיינט מארצות הברית (6.96 מטר) ולפני פטאימה דיאמה מספרד (6.72 מטר).
אניס פורת עיאש (נולד ב-15 באפריל 2005) הוא כדורגלן ישראלי, המשחק בעמדת הקיצוני בקבוצת הפועל חיפה מליגת העל הישראלית ונבחרת ישראל הצעירה.
פורת עיאש נולד ברמת השרון לאב מצרי ואם יהודיה.
עבר בגיל 5 ליישוב רקפת שבגליל התחתון, והחל להתאמן בקבוצת הילדים של הפועל משגב.
בשנת 2017 עבר לקבוצת הנערים של בני סכנין.
פורת עיאש גדל במחלקות הנוער של בני סכנין.
את הופעת הבכורה שלו בבוגרים ערך במדי בני סכנין ב-29 ביולי 2023 בתיקו 1-1 נגד הפועל חיפה, וב 29 באוגוסט 2023 כבש את שער הבכורה שלו בבוגרים מול הפועל תל אביב.
בתום עונת 2024 פנתה קבוצת הכדורגל של גנט אל סכנין כדי להחתים את פורת עיאש, אך זו מכרה אותו למכבי תל אביב.
ב-18 בספטמבר 2024 חתם פורת עיאש במכבי תל אביב ומיד הושאל בחזרה לסכנין עד תום עונת 2024\2025. בחלון ההעברות בתחילת 2025, עבר פורת עיאש שוב בהשאלה, להפועל חיפה לאחר שבמכבי תל אביב הביעו אכזבה נוכח מיעוט הדקות שקיבל בסכנין.
פורת עיאש משחק בנבחרות הצעירות של ישראל, כולל נבחרת ישראל בכדורגל עד גיל 21 מאז 2023.
השתייך לאסכולה המילטית - מתוך זרם הפילוסופים הקדם-סוקרטיים, והיה חברו ותלמידו של תאלס ממילטוס, אביה של אסכולה זו.
אנכסימנדרוס שהיה אסטרונום, גאוגרף והיסטוריון (בעולם העתיק ההיסטוריה מתחילה בקוסמוגניה); היה הראשון שטען שכדור הארץ מרחף בחלל ללא כל עצם שמייצב אותו.
בשנת 547 לפנה"ס הוציא את ספרו "על הטבע", בספר זה מביע את אנכסימנדרוס את השקפותיו לגבי ההיסטוריה של העולם מהופעתו מן הראשית הבלתי מוגבלת ועד לימיו.
אנכסימנדרוס מנסה לתת תיאור מדעי ענייני להיווצרות העולם ולאופן פעולתו ולכן גם משתדל לנתק את עצמו מדרך הכתיבה השירית של המיתוס.
הפילוסופיה שלו תגובתית - באה בתגובה לפילוסופיה המוכרת לו.
תלמידו המפורסם ביותר של אנכסימנדרוס היה אנכסימנס.
שני עיקרים לשיטתו של אנכסימנדרוס:
לעומת קודמו, תאלס, שקבע כי "הכל מים", גרס אנכסימנדרוס כי הארכי - הראשית - מקור הכול (ἀρχή) היא ה"אפיירון" (ἄπειρον), דהיינו "הבלתי מוגבל" או "הבלתי מאופיין" חסר גבול/סוף.
בראשית אין הבחנות והגבלות פנימיות והיא בלתי קבועה, מאופיינת ומוגדרת.
אפיירון הוא עיקרון בלתי נתפס על ידי החושים והוא נמצא בכל.
הבנה זו של דבריו נתמכת בדברים שכתב עליו תלמידו אנכסימנס.
יש כאן התפתחות ביחס לתפיסת תאלס, משום שמה שנבחר כארכי, אינו אחת מן התופעות הנראות לעין.
תפיסת עולם אגוניסטית - תחרותית - הכול נמצא בתחרות.
הניגודים בטבע "בולעים" זה את זה, בדומה לנוזלים המתערבים.
האיזון בין הניגודים בטבע נשמר.
האפיירון נמצא מעבר לניגודים, כגורם המאחד אותם, ולכן אינו זהה אף לאחד מהם.
תפקיד האפיירון הוא לשמש כחומר אשר ממנו ייפרדו הניגודים, אך בתוכו הם לא יתקיימו ככאלה.
אנכסימנדרוס מדגיש את יסוד הכלליות.
הוא היה הראשון שהמציא את מושג "החוק הכללי" להסברת כל תהליכי השינוי, ההתהוות וההתכלות.
אנכסימנדרוס היה גם הראשון שהעלה את הטענה, כי הדבר הקבוע היחיד בטבע הוא התנועה וההשתנות - רעיון שפותח לאחריו על ידי הרקליטוס ודמוקריטוס.
לאנכסימנדרוס הייתה תאוריה על תולדות העולם, מהיווצרותו ועד חייו הוא.
העולם נוצר על ידי "הפרשתו" או "היפרדותו" של מעין "זרע" של ניגודים (הקר, החם, היבש והלח) מתוך הבלתי מוגדר.
הניגודים המופרשים הופכים לחומרים בעולם התופעות.
אין הבחנה בין מצע ותכונה, ולכן אין שימוש בשם עצם אלא בשם תואר עם יידוע.
גם החום והקור אינן תכונות נפרדות המנותקות מעצמים מסוימים.
כך דיבר אנכסימנדרוס על ערוב ביניהם, בלא לדבר על תכונות.
לפי השקפתו הקוסמולוגית השמש הירח והכוכבים הם האש המקיפה את העולם והנראית מבעד לנקבים בגלגלי האוויר האפל שבין גלגלי האש לבינינו.
שיקוליו בתיאור הפרופורציות של היקום הם גאומטריים טהורים.
אנכסימנדרוס האמין כי הארץ בנויה בצורת גליל שגובהו פי 3 מקוטר הבסיס והעולם הנושב האויקומונה נמצא בחלקה העליון כמו טען כי "מקומה במרכז ואין היא מוחזקת על ידי דבר אלא נחה משום מרחקה השווה מן הכל" בכך היה הראשון ששיער נכונה כי כדור הארץ מרחף בחלל.
עם זאת הוא סבר כי הארץ אינה נעה "משום שאין לה סיבה לנוע".
אנכסימנדרוס היה הראשון ששיער שגרמי השמיים נמצאים במרחקים שונים מהארץ בתוך מעין חישורים או גלגלים וסובבים בתוכם במעגלים מושלמים.
לפני כן היה מקובל לחשוב שהכוכבים השמש והירח משובצים בתוך מעין פרוכת של כיפת השמים.
ביוון רווחו אגדות שמי שיגיע לקצה השמיים ויקרע את הפרוכת יגלה עולמות חדשים ומסתוריים.
בניגוד לכך המודל שפיתח אנכסימנדרוס יכול להחשב כמודל מדעי גם אם שגוי ושימש בסיס למודל הגיאוצנטרי של תלמי שהיה המודל המקובל במערב במשך מאות שנים עד קופרניקוס.
השקפותיו בנושא הקוסמוגניה מבוססים בעיקרם על שיקולים גאומטריים מתמטיים טהורים.
כך מתואר קוטר גרמי השמיים בכפולות של 3, כאשר קוטר גלגל הכוכבים הוא פי 9 מקוטר הבסיס של הארץ (הגלילית), קוטר גלגל הירח פי 18 מקוטר הבסיס וקוטר גלגל השמש פי 27 מקוטר הבסיס.
לא ברור על סמך מה הגיע לנתונים אלו.
בדבריו יש חידוש בהבחנה בין מהות ותופעה, בכך שהארכי אינו זהה עם אחת מהתופעות הנראות לעין.
לארבעת היסודות ולניגודים ביניהם יש בסיס מיתי מובהק, אולם במיתולוגיה הניגודים יוחסו לאלים.
כאן יש לראשונה הסבר לתהליך העומד מאחורי השיטה.
לא ברור מדבריו כיצד לשיטתו נוצרו הדברים מן הארכי, ומה היחס בינה לבין הדברים לאחר התהוותם.
הארכי מסביר יותר את הקוסמוגניה אך לא את הקוסמולוגיה.
"אלה שמהם התהוות הדברים, אליהם גם כיליונם לפי החיוב; שהרי נותנים הם דין וגמול אלה לאלה בשל אי-צדקתם לפי סדר הזמן".
ישנה מחזוריות מתמדת בהתחלפות הניגודים אלה באלה.
הדברים עוברים את גבולם ואז הצדק - חוק שהוא טבעי ומוסרי בו זמנית, מחזירם לתחומם.
הזמן עצמו הוא העושה את הצדק.
השימוש במושגים צדק (dike) וזמן (chronos), מצביעים על יסוד מיתי בתפיסתו.
השימוש במושגים דין וגמול מצביע כנראה על ייחוס למוירה.
בדברי אנכסימנדרוס ניתן למצוא בפעם הראשונה חוק אימפרסונלי (כלומר, לא פרסונלי).
אנכסימנדרוס גילה מאובנים ימיים בקרבת החוף, דבר שהוביל אותו להשערה שהחיים החלו בים ורק מאוחר יותר עלו ליבשה.
יתרה מכך: הוא שיער כי היצורים שקדמו לאדם שכנו בתוך מעטפת של שלד קוצני שהגנה עליהם, והם הגיחו מתוכה בעקבות התייבשות האקלים.
לפי אנכסימנדרוס, בשלב המעבר שכנו בני האדם בתוך פיותיהם של דגים גדולים, שהגנו עליהם מפני תנאי האקלים המשתנים.
השערה זו נודעה מאוחר יותר כהשערת הקוף הימי.
ייתכן שתאוריות אלו נראות לנו כיום משונות במקצת, אך יש הרואים באנכסימנדרוס את הראשון שהעלה את היפותזת השתנות המינים כמודל להתפתחות החיים בכדור הארץ, ולפיכך הוא נחשב בעיני רבים לאבי תורת האבולוציה.
על פי סטראבון, אגתמרוס וכן ארטוסתנס, אנכסימנדרוס היה הראשון שפרסם מפה של העולם (ומילטוס במרכזו).
המפה כללה את שלוש היבשות הידועות בעולם היווני אירופה אסיה ויבשת לוב (אפריקה).
על פי הסודא השתתף בבנייתו של שעון שמש בספרטה המבוסס על שעון השמש הבבלי בעל הגנומון שהיה ידוע ליוונים.
חידושו של אנכסימנדרוס היה באפשרות למדוד באמצעות שעון זה את נקודות השוויון וההיפוך השנתיים.
אַנַכְּסִימֶנֶס (ביוונית עתיקה: Άναξιμένης) היה מראשוני הפילוסופים היוונים, מזוהה עם האסכולה המילטית.
הוא חי ב, בעיר מילטוס.
עיקר פעילותו כפילוסוף התרחשה באמצע המאה השישית לפנה"ס.
אנכסימנס חי בעיר מילטוס, עיר נמל בחופה המערבי של אסיה הקטנה (כיום טורקיה).
העיר הייתה ממוקמת במיקום אסטרטגי, בנקודת החיבור בין מזרח למערב, ונהנתה מעצמאות יחסית תחת השלטון הפרסי.
כתוצאה מכך קיימה העיר קשרי מסחר ענפים, שהפכוה לעיר משגשגת מבחינה כלכלית, ולצומת בה עברו בני עמים רבים, יוונים וזרים.
אקלים כלכלי וחברתי זה, אשר יצר הפריה הדדית של דעות ותרבויות, הוא אחד ההסברים המקובלים במחקר תולדות הפילוסופיה לכך שדווקא במילטוס צמחה לראשונה המחשבה הפילוסופית.
אנכסימנס הוא השלישי באסכולת הפילוסופים המילטיים (שמקורם בעיר מילטוס), וקדמו לו תאלס ואנכסימנדרוס, אשר אנכסימנס היה ככל הנראה תלמידו.
לפי ספרו של ההיסטוריון היווני דיוגנס לארטיוס, "חייהם ודעותיהם של פילוסופים מפורסמים", אנכסימנס היה בנו של אוריסטראטוס, ובנוסף להיותו תלמידו של אנכסימנדרוס ייתכן והיה גם תלמידו של הפילוסוף פרמינדס.
נראה כי בחייו פרסם ספר "בסגנון יוני פשוט וחסכוני", אך הספר לא שרד, ועיקר הידוע לנו על משנתו הפילוסופית מקורו בציטוטים מאוחרים יותר של דבריו, מתוך כתבי תאופראסטוס ואריסטו.
כמו קודמיו בני האסכולה המילטית, גם אנכסימנס טען כי קיים יסוד חומרי אחד, ה"ארכי" (archai) שממנו עשויים הדברים כולם.
תפיסה זו מכונה "השקפה מוניסטית" (מלשון מונו – אחד).
אולם בניגוד לתאלס, אשר ראה במים את היסוד הראשוני של כל הדברים, ובניגוד לאנכסימדרוס, שקרא את שמו של אותו יסוד "א-פרון" (אין-סופי או בלתי מוגדר, שגם הוא בעצמו חומר), אנכסימנס זיהה את אותה "ארכי" כאוויר.
לטענתו, כל הדברים בעולם הם אוויר בדרגות שונות של דחיסות וקלישות.
האוויר, לפי אנכסימנס, כולל הן את הרוח הנושבת והן את הנשימה של הגוף החי (אותה כינה 'פנומה').
נראה כי על פי תפיסתו, האוויר בלתי נראה, בשונה מהתייחסות לאוויר כלחות או ערפל נראה ומוחשי, שהייתה מקובלת על ידי הומרוס.
שאלת השינוי - כיצד הופך האוויר לשאר התופעות?
בשונה מתאלס ואנכסימנדרוס, החידוש בדבריו של אנכסימנס היה בהסברו לא רק מהו אותו יסוד בסיסי ממנו מורכב כלל העולם, אלא בניסיון לנסח את הדרך בה הופך אותו יסוד בראשיתי לשאר החומרים, כלומר בניסיון לייצר הסבר מאחורי התופעה.
אנכסימנס זיהה את מצבי הצבירה השונים של האוויר (אף שלא התייחס אליהם בשם זה) ומהם גזר כי היסוד המקורי (ה"ארכי") הוא האוויר – כאשר שינויים בדחיסותו וקלישותו הם שיוצרים את כלל החומרים בטבע:
אומר גם הוא שהטבע המונח ביסוד הוא אחד ובלתי מוגבל, אך לא בלתי מוגדר כפי שאמר ההוא (אנכסימנדרוס), אלא מוגדר, ואומר שהוא האוויר; והוא נבדל באשר למהותו על ידי קלישות ודחיסות.
בהידללו הוא נעשה אש, ובהידחסו רוח, אחר כך ענן, ועוד יותר – מים, אחר כך אדמה, אחר כך אבנים, והשאר מהללו.
גם הוא עושה את התנועה הנצחית, ובגללה מתרחש השינוי." תאופראסטוס, אצל סימפליקיוס, פיזיקה 24:26
קביעה זו יש בה מעין נסיגה לאחור מהישגו של מורהו, אנכסימנדרוס.
הלה הצליח להגיע לרמה גבוהה יותר של הפשטה מתאלס, לאחר שקבע כי ה"ארכי" הוא חומר שאינו חלק מהיסודות הבסיסיים המוכרים של העולם העתיק (אוויר, מים, אש ואדמה).
מכאן שחזרתו של אנכסימנס לאוויר כ"ארכי" היא ביטול של הישג מחשבתי זה.
עם זאת, במשנתו של אנכסימנס יש חידוש, משום שהוא מבסס לראשונה את ההבדל בין העצם עצמו לבין תכונותיו; האוויר הוא העצם, ולו תכונות שונות, והשוני בין תכונות אלו הוא המנגנון להיווצרותם של כלל הדברים.
זאת ועוד, זיהויו של אנכסימנס הן את הנפש כאוויר והן את כל הדברים בעולם כאוויר מאפשרת לתפוס את האדם כחלק אינהרנטי מהעולם, שהרי שניהם עשויים מאותו החומר.
כלומר, אצל אנקסימנס לא קיימת הפרדה בין האדם לטבע:
"כשם שנשמתנו היא אוויר והיא המלכדת את גופנו, כך הרוח והאוויר הם הכוללים את העולם ומלואו."
אנקסימנס התייחס גם לשאלת היווצרותם של הגופים השמימיים, וקבע כי:
"העולם שטוח, ונישא על גבי האוויר, וכך גם שאר גרמי השמיים כמו השמש והירח."
הוא אף קבע שגרמי השמיים נוצרו מאדים שמקורם בארץ, שעברו תהליך של דילול עד שהפכו לאש ונתהוו לצורתם הנוכחית.
אחד המכתשים על פני הירח נקרא אנכסימנס
אַנַכְּסָגוֹרַס (ביוונית Αναξαγόρας; 500 לפנה"ס - 428 לפנה"ס) היה פילוסוף ואסטרונום יווני.
אנכסגורס נולד בקלזומנאי שליד סמירנה (איזמיר בימינו) שבאסיה הקטנה.
בשנת 464 לפני הספירה לערך עבר לאתונה והחל ללמד בה פילוסופיה.
עם תלמידיו נמנו המדינאי פריקלס והמחזאי אוריפידס, ונראה שגם על סוקרטס הייתה לו השפעה רבה.
אנכסגורס היה הראשון שמצא את ההסבר המדעי לליקויי המאורות, כשהוא מבסס את קביעתו על כך שהמטאורים, השמש ושאר גרמי השמים הם מסות של ברזל לוהט.
אנכסגורס הושפע מרעיונו של אמפדוקלס שאת כל השינויים והתהליכים בטבע וכן את טיב הדברים שבו יש להסביר באמצעות שינויים והבדלים בכמויות של היסודות המרכיבים אותם (ולכן הם משתייכים לזרם הפלורליסטי).
אולם בעוד אמפדוקלס חשב כי ישנם ארבעה יסודות עיקריים בעולם (אדמה, מים, רוח, אש), טען אנכסגורס כי לא הגיוני הדבר שחומרים כמו זהב או בשר יוכלו להיווצר רק מארבעה יסודות אלו.
לכן גרס שהטבע מורכב מאינסוף יסודות ראשוניים ובלתי משתנים, שעוברים שינויים בכמויותיהם בתוך עצמים כגון זהב או בשר, וכך יוצרים את כל שיש.
אנכסגורס האמין שאין התהוות וכיליון מוחלטים ואין חלל ריק; לפיכך לא ניתן להגיע לחלק הקטן ביותר, אלא תמיד לקטן יותר ממנו, מה שיוצר רציפות בחומר.
מקור השינוי ביסודות האינסופיים נובע מן השכל עצמו, נוס (Νούς), המייצג גם את הראשית.
השינוי הנראה לעין המתחולל בעצמים אינו אלא השינוי בריכוז היסודות והיחס בין כמויותיהם.
כל עצם, חי צומח או דומם, מכיל בתוכו את כל אותם הזרעים הללו בכמויות שונות ומשתנות וכך הצליח אנכסגורס להסביר את ריבוי כל הדברים שבטבע.
נוסף על כך, כל אימת שננסה לחלק עצם מסוים, תמיד תתקבל חתיכה, אומנם קטנה יותר, אך כזו המכילה את כל אותם יסודות, זרעים, הקיימים בטבע.
אנכסגורס הואשם בכפירה באלים לאחר שהביע את הרעיון שהשמש היא כדור מתכת לוהט, ונידון לגלות.
ייתכן שההאשמות נגדו נבעו, לפחות בחלקן, מניסיון של אויביו הפוליטיים של פריקלס לפגוע בתדמיתו.
לאחר שהוגלה מאתונה עבר לגור בלמפסקוס, ומת בה כעבור חמש שנים.
על שמו נקרא מכתש אנכסגורס על הירח.
בגאומטריה, אנך הוא ישר החותך ישר נתון בזווית ישרה.
שני ישרים הנחתכים בזווית ישרה מכונים מאונכים זה לזה.
כאשר מתייחסים לאנך העובר דרך נקודה מסוימת על הישר, מקובל לכנות את האנך, אנך העולה מן הישר, ובמקרה בו ההתייחסות היא לאנך העובר דרך נקודה מחוץ לישר, האנך מכונה אנך יורד.
אנך לעקומה נתונה במישור נקרא נורמל, והוא ישר החותך את העקומה, ומאונך למשיק לה בנקודת החיתוך.
אנך לקטע, או לקרן, הוא האנך לישר המכיל אותם.
אנך אמצעי, הוא אנך החוצה קטע מסוים.
במצולע, כל אנך היורד מקודקוד אל אחת הצלעות קרוי גובה של המצולע.
גם אורכו של הגובה קרוי גובה.
שטח המשולש הוא מחצית המכפלה של אורך הבסיס בגובה.
במרחב התלת־ממדי, אנך למישור, הוא ישר החותך את המישור, ומאונך לשני ישרים השוכנים בו, ועוברים דרך נקודת החיתוך.
אנך למשטח, הוא ישר החותך את המשטח, ומאונך למישור המשיק לו בנקודת החיתוך.
כדי לבנות בעזרת סרגל ומחוגה אנך לישר נתון AB דרך נקודה P (בין שהיא על הישר ובין שהיא לא) יש לפעול על פי הצעדים הבאים:
שרטט מעגל שמרכזו ב־P כך שיחתוך את הישר (בציור מסומן באדום).
את נקודות החיתוך של המעגל עם הישר סמן ב־'A ו־'B.
שרטט שני מעגלים שמרכזיהם ב־'A וב־'B ועוברים ב־P (בציור מסומנים בירוק).
את נקודת החיתוך השנייה של המעגלים סמן ב־Q.
העבר ישר PQ (בציור מסומן בכחול).
אם הנקודה על הישר, יש לשרטט את המעגלים בשלב 2 עם רדיוסים גדולים יותר, ולהעביר ישר דרך נקודות החיתוך שלהם.
אניקטוס היה יורשו של פיוס הראשון על כס האפיפיור ברומא.
לא ידוע כיום שנות כהונתו המדויקות, והסברה היא שעלה לכס הקדוש בין 150 ל-157 והוחלף בין 153 ל-168. מוצאו של אניקטוס היה מהעיר חומס (אמסה) בסוריה.
ההיסטוריון הנוצרי הגסיפוס, ביקר ברומא בזמן כהונתו של אניקטוס.
ביקור זה נחשב בעיני רבים סימן לחשיבות הכס הקדוש ברומא כבר בתקופה מוקדמת זו.
אניקטוס היה האפיפיור הראשון שגינה את הכפירה ואסר על מונטניזם והתנגד לאגנוסטיציזם והמרקיוניזם.
לפי ספר האפיפיורים, ה"ליבר פונטיפיקליס" אניקטוס קבע כי אסור לכמרים להיות בעלי שיער ארוך (ייתכן שאיסור זה נבע מהעובדה שהאגנוסטיקנים נהגו לגדל את שערם).
לפי התיאורים מת אניקטוס כמרטיר בתקופתו של לוקיוס ורוס, אך אין פרטים ברורים באשר לנסיבות מותו.
אָנַכְרוֹנִיזְם הוא כשל כרונולוגי, דהיינו כשל בתיארוך.
מקור המילה ביוונית: ana פירושו "כנגד" ו-chronos פירושו "זמן", כלומר משהו שאיננו בזמנו הנכון.
למשל, אם במחזה אודות תקופת האימפריה הרומית אדם מתואר כמשתמש במחשב, הרי שהמחשב הוא אנכרוניזם.
ישנם מספר סוגי אנכרוניזם: פאראכרוניזם (Parachronism), פרוכרוניזם (Prochronism) ומטאכרוניזם (Metachronism).
פאראכרוניזם (מהיוונית: παρά – "בצד", χρόνος – "זמן"), בעברית: מַעַתָּק לֶעָבָר, הוא פריט או רעיון שמופיע בתקופה מאוחרת יותר מזו שבה היה רווח, כלומר: מתאחר.
זהו כל דבר שמופיע בתקופה שאינה תקופתו הטבעית, אך לא באופן בלתי אפשרי.
למשל, עגלה הנמשכת בידי סוס על כביש מהיר.
שימוש זה מקובל גם לתיאור דבר מיושן, שאבד עליו הכלח.
הפרכרוניזם עשוי להיות חפץ, ביטוי לשוני, טכנולוגיה, רעיון פילוסופי, סגנון מוזיקלי, חומר, מנהג או כל דבר אחר שהיה מקושר לתקופה מסוימת, וכיום נראה חריג או מיושן.
לעיתים מדובר בדברים שהיו נפוצים בעבר אך כיום נחשבים למוזרים או בלתי הולמים – כגון טכנולוגיה מיושנת, אופנה שחלפה מן העולם או ביטויים לא עדכניים.